Millora la composició d'una foto retallant-ne alguna part.

# Escapçat

Per a reduir l'àrea d'una foto i fer que l'atenció de l'espectador se centri en una part petita, feu servir l'eina d'escapçar. L'eina d'escapçar només està disponible en els modes de finestra completa o de pantalla completa.

Feu doble clic en una foto per a entrar al mode de finestra completa, i després premeu el botó Escapça de la barra d'eines.

Una caixa blanca, el rectangle d'escapçament, apareixerà damunt de la foto. La part més clara de la foto dins el rectangle d'escapçament mostra com quedarà la foto quan l'escapceu.

Si col·loqueu el cursor al mig de la caixa, la podeu desplaçar. Si arrossegueu les vores de la caixa, en podeu ajustar la mida. Mentre desplaceu i ajusteu la caixa d'escapçament, veureu que apareixen quatre línies a dins, com una quadrícula de tres en ratlla. Són les línies de la regla de terços.

També podeu restringir la caixa d'escapçament a una de les diverses mides comunes. Trieu una mida que us vagi bé a la llista desplegable. Si premeu el botó de capgirar del costat, l'orientació de la restricció canviarà (d'apaïsat a retrat).

Quan us agradi el contorn de l'escapçament, apliqueu-lo prement el botó Escapça. Shotwell mostrarà la foto escapçada.

Si us ho repenseu, premeu el botó Escapça un altre cop i ajusteu l'escapçament.

Si premeu Cancel·la en comptes d'Aplica, Shotwell tornarà a les dimensions anteriors al retallat de la foto.

# Què és la regla dels terços?

La regla de terços us ajuda a triar una composició de foto agradable.

Imagineu-vos que l'escena està dividida en una quadrícula de 3x3 amb dues línies verticals i dues línies horitzontals amb una separació uniforme. Segons la regla, és més probable que obtingueu una composició agradable si alineeu els elements més importants (com l'horitzó, o el cos d'una persona) amb una de les línies. També pot anar bé fixar-se en com flueixen els elements d'una part de la quadrícula a l'altra.

Escapçar una foto segons la «regla de terços» sol donar com a resultat una imatge més atractiva.

Escapçar una foto utilitzant les línies de la «regla de terços» per a millorar la composició.