Si Shotwell no troba una foto a la biblioteca, es marca com a desapareguda.

# Fotografies perdudes

Cada vegada que s'inicia Shotwell, escaneja la biblioteca de fotografies per a comprovar que encara existeixen tots els fitxers al disc dur. Si Shotwell troba que falten fitxers fotogràfics, no els mostra a les vistes normals de fotografies, esdeveniments i etiquetes, sinó que els mostrarà en una vista independent de fitxers que falten, i que apareix a la barra lateral.

Si ja no voleu que els fitxers que falten formin part de la col·lecció de Shotwell (potser perquè els heu suprimit), aneu a la vista Fitxers que falten, seleccioneu les fotografies i feu clic a Suprimeix de la biblioteca.

Si teniu fotografies en un disc extraïble, com ara un CD o unitat flash USB, i aleshores les importeu a Shotwell sense copiar les fotografies al vostre ordinador, aquestes es mostraran com a fitxers que falten si desconnecteu el disc extraïble. Consulteu per a aprendre a copiar fitxers dels discs extraïbles al vostre ordinador.

Si un fitxer de fotografies torna a estar disponible, Shotwell ho notarà la propera vegada que s'iniciï. Les fotografies tornaran a aparèixer a la vista de fotografies, esdeveniments i etiquetes.