Importeu fotos que ja tingueu desades a l'ordinador.

# Importar des del vostre disc dur

Per a importar fitxers de fotos des del disc dur a Shotwell, només els heu d'arrossegar des del navegador de fitxers fins a la finestra de Shotwell.

Alternativament, feu clic a Fitxer Importa des de la carpeta... i seleccioneu la carpeta que contingui les fotos que voleu importar. Si no voleu que Shotwell torni recursivament a les subcarpetes en importar, podeu desmarcar la casella de selecció Torna recursivament a les subcarpetes que hi ha a la part inferior del diàleg del fitxer.

Shotwell us preguntarà si voleu copiar els fitxers de les fotos a la carpeta de la biblioteca (normalment és la carpeta Imatges del directori principal) o importar-los al lloc sense copiar els fitxers.

Si manteniu Ctrl premut metre arrossegueu les fotos, Shotwell copiarà les fotos a la carpeta de la biblioteca sense demanar-ho. De la mateixa manera, si manteniu Ctrl Maj premut mentre arrossegueu les fotos, Shotwell importarà les fotos sense copiar-les.

Quan s'hagi completat la importació, podeu seleccionar Última importació a la barra lateral per a veure totes les fotos importades correctament. La llista Esdeveniments també mostrarà les noves entrades de les dates corresponents a les fotos importades.