Apreneu sobre diferents maneres de visualitzar les vostres fotografies: en una graella, omplint la finestra principal, o omplint tota la pantalla.

# Vista de fotografies

Quan seleccioneu qualsevol col·lecció a la barra lateral, Shotwell mostra totes les fotografies de la col·lecció a la zona principal de la finestra. A la part inferior dreta hi ha un control lliscant que ajusta la mida de visualització de les miniatures. També podeu ajustar la mida de la miniatura utilitzant les tecles més i menys (+ i -) o prement Ctrl mentre es mou la roda de desplaçament del ratolí.

Podeu veure una fotografia a pantalla completa fent doble clic sobre ella. Des d'allà, podeu passar a altres fotografies de la col·lecció amb els botons Enrere i Endavant. Per a tornar a la col·lecció, feu doble clic sobre la fotografia o premeu Esc.

En veure una foto en mode de finestra completa, el control lliscant de la barra d'eines controla el zoom. Podeu desplaçar-vos agafant i arrossegant qualsevol lloc de la fotografia. També podeu fer zoom amb la roda de desplaçament o prement les dreceres de teclat següents: Ctrl0 per a la imatge en pantalla completa, Ctrl1 per al 100% (1 píxel de la fotografia = 1 píxel) de la pantalla, i Ctrl2 per 200% (1 píxel de la fotografia = 2x2 píxels) de pantalla.

Shotwell ofereix un mode de pantalla completa per a mostrar fotografies. Trieu Vista Pantalla completa o premeu F11. Per a veure la barra d'eines a pantalla completa, desplaça el ratolí a la part inferior de la pantalla. La barra d'eines ofereix botons per a moure's per la col·lecció, per a fixar la barra d'eines a sota (de manera que no s'amaga quan s'allunya el ratolí) i per a abandonar la vista a pantalla completa.

# Veure vídeos

Quan feu doble clic en un vídeo, Shotwell llançarà el reproductor de vídeo extern per a reproduir-lo. Actualment no és possible mostrar un vídeo en mode de finestra completa a Shotwell o reproduir-lo dins de l'aplicació.