La barra lateral a l'esquerra de la finestra mostra diverses vistes de la biblioteca.

# La barra lateral

La barra lateral de la part esquerra de la finestra de Shotwell mostra diverses vistes de la biblioteca. Tot i que és possible veure la mateixa foto en diverses visualitzacions, només s'emmagatzema una vegada al disc dur.

La visualització Darreres importacions mostra les darreres fotografies importades sense importar si venen de F-Spot, de la vostra càmera, d'una targeta de memòria o d'un disc dur.

Marcats llista totes les fotografies que prèviament han estat marcades.

Cerca desada permet ordenar la biblioteca per diversos criteris.

La carpeta Esdeveniments llista tots els esdeveniments de la vostra biblioteca. Un esdeveniment és un grup de fotografies realitzades aproximadament al mateix temps.

La carpeta Etiquetes mostra totes les etiquetes que heu assignat a les fotografies. Les fotografies poden tenir diverses etiquetes. Quan feu clic al nom d'una etiqueta a la barra lateral, veureu totes les fotografies que té associades.