Importar fotos des d'una de targeta de memòria d'una càmera digital.

# Importar des de la vostra targeta de memòria

Per a importar fotos des d'una targeta de memòria d'una càmera:

Introduïu la targeta al lector de targetes. Assegureu-vos que el lector de targetes estigui endollat a l'ordinador i encès.

L'ordinador hauria de detectar el lector de targetes i la targeta automàticament.

Seguiu les instruccions per a Importar fotos des del disc dur. Si feu clic a Fitxer Importa des de la carpeta..., la targeta de memòria s'hauria de mostrar com una carpeta a la barra lateral de la finestra de selecció de fitxers.

Shotwell pot importar fotos des de qualsevol targeta de memòria que sigui compatible amb el vostre lector de targetes.

Si la targeta no és detectada automàticament, és possible que no s'hagi reconegut el lector de targetes. Proveu de desendollar-lo i tornar-lo a endollar. Tanmateix, si això no funciona, hauríeu de poder importar les fotos connectant la càmera directament a l'ordinador.