Canviar l'exposició, saturació, tint, i ombres d'una fotografia.

# Ajustos de color

El botó ajustar Ajusta obre una finestra flotant amb un histograma i barres de desplaçament per a ajustar l'exposició de la fotografia, la saturació, el tint, la temperatura, i les ombres. L'histograma també té barres de desplaçament per a reduir els llindars d'intensitat superior i inferior de la fotografia, ampliant el contrast del rang mitjà.

El botó Millora ajusta les barres de desplaçament de l'histograma i les ombres, per tal de millorar la qualitat d'una foto.

Quan els colors i el contrast de la fotografia siguin del vostre gust, premeu D'acord per a desar els canvis. Restaura torna la imatge a l'estat inicial. Cancel·la descarta qualsevol canvi que s'hagi fet.

# Com funciona l'ajust de color?

## Exposició

Canvia la brillantor perquè sembli que la foto ha estat exposada més o menys temps. Feu-ho servir per a corregir fotos infra o sobreexposades.

## Contrast

Canvia el contrast d'una foto. Feu-ho servir per a corregir fotos que semblin planes o fotos en què la diferència entre els punts brillants i els foscos sembli massa gran.

## Saturació

Canvia l'aspecte dels colors vius. Si la foto es veu grisa i descolorida, proveu d'incrementar la saturació. Si els colors semblen massa forts, proveu de disminuir-la.

## Tint

Aquesta opció ajusta el to de la foto. És útil per a corregir fotos fetes amb una configuració de balanç de blancs incorrecta, que solen tenir un dominant de color poc natural. Per exemple, les fotos fetes a l'exterior amb el balanç de blancs establert a «tungstè» poden tenir una tonalitat blava.

## Temperatura

Canvia la «calidesa» o la «frescor» de la foto. Feu-ho servir perquè les escenes fredes i depriments semblin més animades, per exemple.

## Ombres

Aquesta opció fa que les àrees ombrívoles quedin més lluminoses. Feu-la servir per a visibilitzar més els detalls si estan enfosquits per una ombra.

## Llindar d'intensitat (controls de l'histograma)

Aquests controls canvien la claredat del blanc més brillant i la foscor del negre més fosc. Feu-los servir per a canviar el contrast de la foto. Les fotos que es veuen descolorides són les que poden millorar més amb el canvi d'aquests paràmetres.