Utilitzar un programa diferent per a editar una foto.

# Editar fotos amb un programa extern

És possible que vulgueu utilitzar un editor extern per a fer modificacions addicionals en una foto. Si estan instal·lats, el GIMP i l'UFRaw són els editors externs predeterminats per a l'edició de fotos i RAW, respectivament. Si aquests programes no estan instal·lats, heu de seleccionar els vostres editors preferits triant Edita Preferències i seleccionant els editors dels menús desplegables de les aplicacions instal·lades.

Quan hàgiu establert els editors, seleccioneu una foto i trieu Fotos Obre amb un editor extern per a obrir la foto amb l'editor extern. De la mateixa manera, si la foto original és un fitxer RAW, seleccioneu Fotos Obre amb l'editor de RAW per a editar el fitxer RAW directament amb l'editor RAW establert.

Quan hàgiu completat les modificacions i desat el fitxer, Shotwell detectarà els canvis i actualitzarà la foto. Quan s'hagin fet modificacions externes, manteniu premuda la tecla Maj en la visualització a finestra completa per a veure la foto original en comptes de la foto editada externament.

Si es reverteix a l'original s'esborra qualsevol edició externa.

Si editeu externament una foto RAW i deseu el resultat en una altra imatge, com ara JPEG o PNG, Shotwell no pot determinar automàticament que la imatge RAW original i la nova s'han d'aparellar.

Si voleu treballar dins la imatge resultant a Shotwell, caldrà que la importeu.