Manteniu la biblioteca de Shotwell en sincronització amb els fitxers de fotos del disc.

# Fitxers de fotografia

Cada foto de la biblioteca de Shotwell correspon a un fitxer emmagatzemat al disc dur. Shotwell té diverses funcions que ajuden a mantenir sincronitzada la biblioteca i els fitxers de disc.

# Utilitzar un patró de directori personalitzat

Shotwell permet especificar com anomenar els directoris a la vostra biblioteca. Podeu fer-ho canviant L'estructura de directoris i la configuració Plantilla al diàleg Preferències. Podeu utilitzar una plantilla per defecte, o triar Personalitzada i escriure'n una.

Els símbols disponibles per al patró de directori comencen amb el signe % (percentatge). Els valors que produeixen aquests símbols depenen de la configuració regional, de manera que el que veieu al vostre ordinador pot variar dels exemples següents.

| Símbol | Significat | Exemple
| %Y | Any: ple | 2011
| %y | Any: dos dígits | 11
| %d | Dia del mes amb zero inicial | 03
| %A | Nom del dia: ple | Dimecres
| %a | Nom del dia: abreviat | Dim
| %m | Número de mes amb nombre inicial | 02
| %b | Nom del meso: abreviat | Feb
| %B | Nom del mes: ple | Febrer
| %I | Hora: format 12 hores | 05
| %H | Hora: format 24 hores | 17
| %M | Minut | 16
| %S | Segon | 30
| %p | AM o PM | PM

Hi ha altres símbols disponibles; si us plau consulteu el manual de strftime executant la comanda man strftime si en necessiteu un que no estigui llistat aquí.

# Importar fotografies automàticament

Shotwell pot importar automàticament les fotografies noves que apareixen al directori de la biblioteca. (El directori de la biblioteca sol ser el directori Imatges del directori principal; podeu canviar-ne la ubicació a la finestra Preferències.)

Per a activar l'autoimportació, marqueu el marcador Mireu el directori de la biblioteca per als fitxers nous a la finestra Preferències.

Shotwell també pot seguir enllaços simbòlics dins dels directoris importats automàticament.

# Canviar el nom automàticament de les fotografies importades a minúscules

Shotwell pot canviar automàticament els noms de fitxers de les fotos importades en minúscules. Per a activar-ho, trieu Edita Preferències, i a la finestra Preferències, marqueu la casella Canvia els noms de fitxers importats a minúscules.

# Escriure les metadades al vol

De manera predeterminada, Shotwell no modifica els fitxers de fotografies, ni tan sols quan s'editen o es canvien les seves etiquetes o títols. Shotwell registra aquests canvis només a la seva pròpia base de dades.

Per a canviar aquest comportament, podeu habilitar la casella de selecció Escriure etiquetes, títols i altres metadades als fitxers de fotografies al diàleg Preferències. Quan aquesta opció està habilitada, sempre que es facin canvis, Shotwell escriurà les metadades següents a la majoria de fitxers de fotografies:

títols

etiquetes

puntuacions

informació de rotació

hora/data

Shotwell emmagatzema aquesta informació en els fitxers de fotografies en format EXIF, IPTC i/o XMP. Fixeu-vos que Shotwell tan sols pot escriure a fitxers en format JPEG, PNG i TIFF, no en BMP, RAW o fitxers de vídeo.

# Monitoritza el temps d'execució

Mentre Shotwell s'està executant, detecta els canvis externs a qualsevol fitxer fotogràfic. Quan un fitxer de fotos canvia, Shotwell torna a llegir el fitxer i actualitza la vista i les metadades.

Tingueu en compte que Shotwell comprova a l'inici tots els fitxers de fotografies per a veure si hi ha canvis, però només es monitoritzen en temps real els fitxers de fotografies que hi ha al directori de la biblioteca. Esperem eliminar aquesta limitació en un futur llançament.