Trobar les fotos i els vídeos a la col·lecció segons diversos criteris.

# Cercar

Hi ha dues maneres de cercar a Shotwell: la barra d'eines del filtre, i amb una cerca desada. La barra de cerca us permet cercar ràpidament la vista actual segons uns criteris determinats. L'opció Cerques desades té uns criteris de cerca més complexos i es manté a la barra lateral entre sessions.

# Barra de cerca

La casella de selecció de Vista Barra de cerca commuta la visualització de la barra de cerca. També podeu tocar Ctrl F o F8 per a activar la barra de cerca. Des d'aquesta barra, podeu trobar, mostrar i amagar fotos i vídeos segons el títol, l'etiqueta, la puntuació o altres opcions.

Per a iniciar la cerca, només heu d'introduir una paraula clau de cerca al quadre de text, o fer clic a Assenyalat, Puntuació o Tipus. La cerca de text busca les paraules clau als noms de les etiquetes, als títols de les fotos o els vídeos i als noms de fitxer originals de les fotos.

Si deshabiliteu la barra de cerca o sortiu de Shotwell, la barra de cerca es restableix automàticament.

# Cerca desada

Una cerca desada es manté en totes les sessions de Shotwell, i s'actualitza quan s'afegeixen o se suprimeixen fotos i vídeos a la vostra biblioteca de Shotwell.

Creeu una cerca desada nova amb Edita Cerca nova desada... o prement Ctrl S. El quadre de diàleg us permet introduir un nom per la cerca i seleccionar si voleu complir Algun, Tots o Cap dels criteris de les files següents.

Cada fila representa un criteri de cerca. Utilitzeu el botó + per a afegir més files, i el botó - per a suprimir una fila concreta. El quadre combinat de l'esquerra de cada fila selecciona el tipus de criteri. Els criteris s'han d'introduir correctament abans que el botó D'acord estigui disponible.