Canviar la data i l'hora de les fotos si són incorrectes.

# Ajustar la data i l'hora de les fotos

Per a ajustar la data i l'hora de les fotos, seleccioneu les fotos que vulgueu ajustar, trieu Fotos Ajusta data i hora... i seleccioneu una altra data i una altra hora.

Si canvieu la data i l'hora de diverses fotos alhora, podeu triar que es canviïn totes les fotos per la mateixa quantitat de temps o que totes les fotos tinguin la mateixa hora.

Per defecte, la data i l'hora només es canvien a dins de Shotwell. També podeu optar per modificar la data i l'hora al fitxer original, però no es podrà desfer quan sortiu de Shotwell.