Agrupeu les fotografies que es van fer al mateix temps. Apreneu a canviar el nom, combinar i ordenar esdeveniments.

# Esdeveniments

Un esdeveniment és un grup de fotos que s'han fet aproximadament a la mateixa hora. Quan importeu les fotos, Shotwell comprova quan s'ha fet cada foto i, després, agrupa les fotos per esdeveniments.

Trieu Esdeveniments a la barra lateral per a veure les fotos organitzades per dates. Si seleccioneu un mes o un any a la barra lateral, veureu una llista d'esdeveniments a la finestra principal. Feu doble clic sobre un esdeveniment per a veure totes les fotos que s'hagin fet pels volts d'aquella hora.

Si una foto no inclou informació sobre la data o l'hora, Shotwell no la pot ubicar automàticament en cap esdeveniment. En aquest cas, la foto es mostrarà a la vista Cap esdeveniment accessible des de la barra lateral. Tanmateix, podreu desplaçar la foto fins a qualsevol esdeveniment tal com es descriu a continuació.

# Canviar el nom dels esdeveniments

Per a donar nom a un esdeveniment en lloc de fer-ne referència a la data, seleccioneu l'esdeveniment, feu clic a Esdeveniments Canvia el nom a l'esdeveniment... i introduir el nom nou. Una altra manera de canviar el nom a un esdeveniment és fer doble clic al seu nom a la barra lateral; escriure un nou nom i, a continuació, prémer Retorn.

# Moure fotografies entre esdeveniments

Encara que inicialment les fotos s'agrupin en esdeveniments segons la data, podeu desplaçar les fotos d'un esdeveniment a l'altre. Per a fer-ho, arrossegueu qualsevol foto cap a la barra lateral i deixeu-la anar en un esdeveniment.

# Crea i barreja esdeveniments

Per a crear un esdeveniment nou, seleccioneu les fotos que vulgueu posar a l'esdeveniment nou i feu clic a Esdeveniments Esdeveniment nou.

Per a combinar esdeveniments, seleccioneu Esdeveniments a la barra lateral, després, mantenint premut Ctrl feu clic als esdeveniments que vulgueu combinar a l'àrea de la finestra principal. Finalment, feu clic a Esdeveniments Combina esdeveniments.

# Ordena esdeveniments

Els esdeveniments es mostren en un arbre de la barra lateral, organitzats per any i mes de la foto més antiga de l'esdeveniment. Per a canviar el criteri d'ordenació dels esdeveniments, feu clic a Vista Ordena esdeveniments i seleccioneu ascendent o descendent.

# Canviar la foto utilitzada per a representar cada esdeveniment

Si seleccioneu l'element Esdeveniments de la barra lateral, veureu una sola foto que representa cada esdeveniment. S'anomena la foto clau.

Per defecte, Shotwell utilitza la primera foto de cada esdeveniment com a foto clau. Per a utilitzar una foto clau diferent, seleccioneu la foto i trieu Fotos Fes foto clau de l'esdeveniment.